Priloga 2

Merila za nezanemarljive količine odpadkov

1. Splošni pogoji za določitev nezanemarljivih količin odpadkov:

· količine, ki presegajo 25 kilogramov, za nevarne odpadke, ki so tudi nevarno blago v smislu Evropskega sporazuma o mednarodnem cestnem prevozu nevarnega blaga (ADR);
· količine, ki presegajo 1 000 kilogramov, za nevarne odpadke, ki niso nevarno blago v smislu ADR;
· količine nad 10 ton za nenevarne odpadke.

2. Splošni pogoji iz prejšnje točke se uporabljajo za vse odpadke, razen za spodaj naštete posebne količinske pogoje: 

· odpadne fluorescentne sijalke: količine enake ali večje od 75 kosov;
· odpadne energijsko varčne sijalke: količine enake ali večje od 30 kosov;
· odpadne hladilne naprave (velike hladilne naprave, hladilniki, zamrzovalniki); 
količine enake ali večje od 20 kosov, naprave, ki vsebujejo plin R11/R12, se štejejo dvojno;
· nevarna odpadna električna in elektronska oprema:  količine enake ali večje od 20 kosov;
· odpadne baterije za zagon, osvetljavo in vžig (svinčeni akumulatorji/baterije): količine enake ali večje od 5 kosov ali nad 100 kilogramov;
· odpadne gumbne celice, litijeve baterije ter nikelj-kadmijeve in nikelj-metalhidridne baterije:
 količine enake ali večje od 25 kilogramov;
· druge odpadne baterije in akumulatorji količine enake ali večje od 100 kilogramov;
· izrabljena motorna vozila (vključno s tovornjaki in podobno):
 količine enake ali večje od 4 kosov.

3. Pri prevozu različnih ločenih vrst odpadkov je količina nezanemarljiva, če ena od prepeljanih frakcij odpadkov presega količinski pogoj, ki se zanjo uporablja.


